जिरेखुर्सानीमा ‘मुन्द्रे’ बनेको पाँच वर्षसम्म पनि मैले कान छेडेको थिइनँ । कानमा च्यापेर मुन्द्रा लगाउँथेँ । सुटिङ सकिनेबित्तिकै खोलेर राख्थेँ । साह्रै दुख्थ्यो । पछि हङकङमा मलाई शोका लागि बोलाइयो । त्यहाँ ‘मुन्द्रे’ साह्रै हिट रहेछ । दर्शकहरूले ‘मुन्द्रे’ अलि रफ टाइपको होला भनेर सोचेका रै’छन् । त्यहाँ आयोजकले मेरा लागि ‘मुन्द्रा’ उपहार ठीक पारेका रहेछन् । मैले कान नै छेडेको छैन भन्ने थाहा पाएपछि एकजना फ्यान चकित भए । तत्कालै लगेर कान छेडिदिए ।
